cyanic-selkie/wikianc huggingface dataset:
Паданне аб паходжанні Гомеля
Інтэрпрэтацыі падання
С. Лебедзеў характарызаваў паданне як «дабрадушна-іранічнае дапушчэнне». Тапаніміст В. А. Жучкевіч адносіў гэтае паданне да шэрагу «наіўных легенд», знаходзячы ў іх «прымітывізм і спрашчэнства». Мовазнавец і фалькларыст Я. Н. Рапановіч характарызаваў этымалогію падання як ненавуковую. Філолаг і краязнаўца А. Рогалеў мяркуе, што ў паданні абыграны факт рэальнага існавання водмеляў на р. Сож насупраць гомельскага парка. Мяркуючы па картаграфічных матэрыялах канца XVIII — пачатку XX с. (напр., «План мястэчка Гомля» 1799 г. ), на ўчастку р. Сож між сучасным гомельскім рачным портам і ярам Кіеўскі спуск існаваў буйны востраў, які падзяляў раку на вузкія рукавы, чым мог ускладняць перамяшчэнне плытоў і іншых плаўсродкаў. Перашкоды на рацэ таксама ўзнікалі з прычыны зямельных работ і намыву пяску дажджамі з берагу (напр., улетку 1906 г. ). Занятак сплавам лесу па р. Сож у раёне Гомеля з пісьмовых крыніц вядома не пазней за 1738 г. , застаючыся актуальным аж да 1980-х гг. Такім чынам, паданне сфарміравалася на аснове знаёмых гамяльчанам рэаліяў, перанесеных па сюжэце ў больш старажытныя часы.
Шатнэ-Малабры
Шатнэ-Малабры (Châtenay-Malabry) — камуна і горад у Францыі. Знаходзіцца ў дэпартаменце О-дэ-Сен, у французскім рэгіёне Іль-дэ-Франс, на вышыні 104 метры над узроўнем мора. Плошча камуны — 6,38 км². Насельніцтва — жыхары (на 2006 год). Шчыльнасць насельніцтва — 4996 чал./км².
Гагра
Гагра (Гагра) — курортны горад у Рэспубліцы Абхазія, на беразе Чорнага мора. Насельніцтва — 10,7 тыс.чал. (2003). Адміністрацыйны цэнтр Гаграўскага раёна.
Кюміякі
Кюміякі (фін. Kymijoki, Kymmene älv) — рака ў Фінляндыі.
Выток ракі Кюміякі знаходзіцца ў возеры Пяянэ, у цэнтральнай Фінляндыі. Даўжыня ракі — 204 кіламетры. Цячэ Кюміякі ў паўднёвым кірунку. На адлегласці 12 кіламетраў ад вусця рэчышча раздвойваецца і затым, каля горада Котка, Кюміякі ўпадае пяццю рукавамі ў Фінскі заліў Балтыйскага мора.
Дуброўка (рака)
Дубро́ўка — рака ў Лагойскім і Смалявіцкім раёнах Мінскай вобласці Беларусі, левы прыток ракі Усяжа (басейн Бярэзіны).
Даўжыня ракі 13 км, 10 км з іх у Лагойскім раёне. Плошча вадазбору 42 км². Сярэдні нахіл воднай паверхні 5,1 м/км. Выток ракі каля вёскі Кандратавічы. Упадае ў Дубраўскае вадасховішча на рацэ Усяжа каля вёскі Дуброва Смалявіцкага раёна.
Могілкі неіснуючых могілак
Пасля заканчэння Другой сусветнай вайны Гданьск быў адноўлены. У той час гарадскія некропалі былі неўпарадкаваныя, і сваякі многіх пахаваных там загінулі падчас баёў або з’ехалі з горада назаўжды. Пасля спынення пахаванняў, большасць гарадскіх могілак былі зачыненыя, а на мяжы 1960-1970-х гадоў канчаткова ліквідаваныя. Слядоў ад іх засталося няшмат - часцей за ўсё ў выглядзе парка і сквера з правільнымі лініямі дарожак, якія адлюстроўваюць планіроўку старых могілак. На многіх надмагіллях былі надпісы на нямецкай мове, што спрыяла паскарэнню іх ліквідацыі. Тэрыторыі былых могілак нярэдка адводзілі і пад забудову жылля і будаўніцтва дарог.
У маі 1998 года гарадская рада Гданьска падтрымала грамадскую ініцыятыву і спецыяльнай пастановай ухваліў ідэю ўшанавання неіснуючых могілак горада шляхам усталявання адпаведнага мемарыяла. Краевугольны камень для могілак быў закладзены 31 кастрычніка 2000 года, а помнік быў адкрыты 24 мая 2002 года падчас 1-га Сусветнага кангрэсу гданьчан. Аўтары праекта — Ганна Клементоўская і Яцэк Крэнц.
Планіроўка мемарыяла нагадвае храм. Размяшчэнне дрэў размяжоўвае нешта накшталт нефа і прыдзелаў. Паміж імі стаяць каменныя калоны ў форме ствалоў, якія сімвалізуюць паміраючыя дрэвы. На рэштках надмагілляў розных канфесій знаходзіцца гранітная пліта, якая ўтварае адначасова і ахвярны алтар, і катафалк. На пастаменце надпіс «Тым, хто нават імені не мае на магіле, і толькі Бог знае, як іх зваць». Рады дрэў злучаны жывым плотам, утвораным у форме апсіды. На скрыжаванні апсіды адкрываецца від на сцяну з светлага каменя, якая сімвалізуе праход для памерлых на шляху ў вечнасць.
Выгнанне бесаў з нямога чалавека
Біблейскае апавяданне
Падзея запісана ў Евангеллі ад Матфея 9:32-34, адразу пасля цудам з вылячэннем двух сляпых у Галілеі.
Паводле Евангелля ад Матфея, пасля таго, як двое сляпых ацаліліся, да Ісуса прывялі чалавека, які быў апантаны дэманамі, і не мог гаварыць. І калі дэман быў выгнаны, чалавек, які быў нямым пачаў гаварыць. Натоўп. які быў побач, быў моцна дзіўлены і казаў: "Ніколі не было такога явішча ў Ізраілі."
Аднак фарысеі пачалі казаць, што Хрыстос выганяе бесаў сілаю дэманскай.
Габрыэль Мантальва Ігера
Яго Высокапраасвяшчэнства Габрыэль Мантальва Ігера (Gabriel Montalvo Higuera;, Санта-Фэ-дэ-Багата, Калумбія — , , Італія) — рымска-каталіцкі дзеяч, дыпламат. Калумбіец па нацыянальнасці, архібіскуп Мантальва доўгія гады працаваў у Дзяржаўным сакратарыяце Апостальскай Сталіцы, дзе займаўся справамі Касцёлу ва Усходняй Еўропе, у тым ліку і ў Беларусі.
Святар
Атрымаў навуковыя ступені бакалаўра багаслоўя і доктара кананічнага права. Вучыўся таксама ў Папскай Царкоўнай Акадэміі (дыпламатычны інстытут Святога Прастола) у Рыме. 18 студзеня 1953 быў высвечаны ў святары Архідыяцэзіі Санта-Фэ-дэ-Багата. Паступіў на дыпламатычную службу Святога Прастола 1 ліпеня 1957. Працаваў у Апостальскіх Нунцыятурах у Балівіі, Аргенціне і Сальвадоры. Пазней працаваў у Дзяржаўным сакратарыяце і Савеце па грамадскіх справах царквы.
14 чэрвеня 1974 Папа Павел VІ узвёў яго ў сан тытулярнага архібіскупа Чэленэ. Абрад хіратоніі адбыўся 30 чэрвеня 1974. 14 чэрвеня 1974—1980 Апостальскі нунцый у Нікарагуа і Гандурасе. Ад 18 сакавіка 1980 Пра-нунцый у Алжыры і Тунісе і Апостальскі пасланец у Лівіі.
Пасля смерці кардынала Антоніа Саморы 3 лютага 1983, яму даручана весці ад імя Святога Прастола перамовы аб мірным рашэнні канфлікту паміж Аргенцінай і Чылі ў адносінах канала Беагле, які быў распачаты ў снежні 1978 і скончыўся падпісаннем у Ватыкане 29 лістапада 1984 «Дамовы аб міры і сяброўстве» і ўрачыстым абменам тамсама ратыфікацыйнымі граматамі 2 мая 1985.
12 чэрвеня 1986 — 24 лютага 1996 пранунуцый у Югаславіі. 17 красавіка 1993 прызначаны першым Апостальскім Нунцыем у Беларусі (па сумяшчальніцтве), выконваў свае абавязкі да 17 мая 1994. 7 снежня 1998 прызначаны Апостальскім Нунцыем у Злучаныя Штаты Амерыкі і назіральнікам пры Арганізацыі Амерыканскіх Дзяржаў (ААД), у 1997 прадстаўніком пры Сусветнай Асацыяцыі Юрыстаў (САЮ). 16 снежня 2005 скончыў дыпламатычную службу і сышоў на пэнсію. У 1993—1998 адначасова кіраваў Папскай дыпламатычнай акадэміяй у Рыме.
Леанід Майсеевіч Хатэнэвер
Леанід Майсеевіч Хатэнэвер (Хатеневер Леонид Моисеевич;,  — , ) — савецкі вучоны ў галіне мікрабіялогіі. Доктар медыцынскіх навук (1935), прафесар (1940).
Біяграфія
Загадчык кафедры мікрабіялогіі Беларускага медыцынскага інстытута (1931—1933); дырэктар Навуковага кантрольнага інстытута сываратак і вакцын Наркамздрава СССР (1933—1935), адначасова загадчык эксперыментальным аддзелам Скурна-венералагічнага інстытута. Загадчык лабараторыі Усесаюзнага інстытута эпідэміялогіі і мікрабіялогіі (1937—1948).
Сям’я
Дачка Нэлі Хатэневер, жонка пісьменніка.
Багдан Сільвестравіч Ступка
Багдан Сільвестравіч Сту́пка (Богдан Сильвестрович Ступка;  — ) — украінскі тэатра і кіно. Народны артыст СССР (1991). Лаўрэат Дзяржаўнай прэміі СССР (1980). Герой Украіны (2011).
Біяграфія
Нарадзіўся 27 жніўня 1941 года ў пасёлку Кулыкіў Жоўкіўскага раёна Львоўскай вобласці.
У 1961—1978 гадах — акцёр Львоўскага УАДТ імя М. К. Занькавецкай.
У 2000 годзе — Міністр культуры і мастацтваў Украіны.
У 2001 годзе ўзначаліў Тэатр імя І. Я. Франко.
У 2006—2010 гадах — мастацкі кіраўнік акцёрскага курса ў КНУТКіТ імя І. К. Карпенкі-Карага.
Meligramma triangulifera
Meligramma triangulifera — еўрапейскі від двухкрылых сямейства. Від быў апісаны ў 1843 годзе.
NGC 3334
NGC 3334 (іншыя абазначэнні — UGC 5817, MCG 6-24-4, ZWG 184.5, PGC 31845) — лінзападобная галактыка (S0) ў сузор’і Малы Леў.
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Ліексан’ёкі
Ліексан’ёкі — рака ў Фінляндыі і Расіі.
Бярэ пачатак у Карэліі на тэрыторыі Расіі. Рака працякае па тэрыторыі Фінляндыі. Упадае ў возера Піелінен у Паўночнай Карэліі, на тэрыторыі Фінляндыі.
Марсель Экарт
Марсель Экарт (Marcel Eckardt;, Германія) — нямецкі прафесійны снукерны рэферы. Пачаў сваю кар'еру суддзі ў 2008 годзе. Абслугоўваў паўфінальны матч рэйтынгавага турніру German Masters 2014, а на German Masters 2015 упершыню быў суддзёй фінальнага паядынку рэйтынгавага турніру.
Жазэ Клеберсан
Жазэ́ Кле́берсан Перэ́йра (José Kléberson Pereira; нар., Ураі, штат Парана, Бразілія) —  былы бразільскі футбаліст, паўабаронца. Чэмпіён свету 2002 у складзе нацыянальнай зборнай Бразіліі.
Шанхай Мастэрс 2013 (снукер)
Шанха́й Ма́стэрс 2013 (Shanghai Masters 2013, таксама вядомы як Bank of Communications Shanghai Masters 2013 — ад назвы спонсара) — прафесійны рэйтынгавы турнір па снукеры, які праходзіў з 16 па 22 верасня 2013 года на шанхайскай гранд-сцэне, у Шанхаі, Кітай. Турнір стаў сёмым розыгрышам Шанхай Мастэрс, які быў заснаваны ў 2007 годзе. Bank of Communications у трэці раз запар спансіраваў Шанхай Мастэрс. Прызавы фонд турніру склаў £425,000 (на £15,000 больш, чым у мінулым годзе), з якіх £80,000 атрымаў пераможца (на £5,000 больш, чым у мінулым годзе).
Турнір уключаў у сябе чатыры кваліфікацыйныя раўнды, якія праходзілі на працягу чатырох дзён з 7 па 10 жніўня 2013 года ў забаўляльным цэнтры «Doncaster Dome» у Данкастэры, Англія, і ў якіх гулялі 112 удзельнікаў (105 прафесіянальных снукерыстаў і 7 аматараў). 16 пераможцаў апошняга кваліфікацыйнага раўнда трапілі ў асноўную стадыю, дзе да іх далучыліся 16 першых сеяных ігракоў і 8 уладальнікаў уайлдкард, якія гулялі ў папярэднім раўндзе супраць васьмярых ігракоў, якія прайшлі кваліфікацыю. Пасля гэтага, 32 снукерысты гулялі на выбыванне, пачынаючы з 1/16 фіналу. У ўайлдкард раўндзе і першых двух раўндах асноўнай сетцы на шанхайскай гранд-сцэне выкарыстоўвалася чатыры гульнявыя сталы, у чвэрцьфіналах — два, а ў паўфіналах і фінале — адзін.
Леташні фіналіст турніру Джад Трамп быў разгромлены Майклам Холтам у першым раўндзе з лікам 5:1. Джон Хігінс, пераможца Шанхай Мастэрс 2012, прайграў Марку Дэвісу ў другім раўндзе першынства. Кайрэн Уілсан, які займаў 100-е месца ў сусветным рэйтынгу перад турнірам, упершыню патрапіў у асноўную стадыю рэйтынгавага спаборніцтва і здолеў дайсці да чвэрцьфіналу, перайграўшы Сцюарта Бінэма ў 1/16 фіналу (5:1) і Марка Фу ў 1/8 фіналу (5:3). Сяа Гадун і Майкл Холт, якія да гэтага ніколі не праходзілі далей чвэрцьфіналаў на рэйтынгавых турнірах, сустрэліся ў 1/2 фіналу Шанхай Мастэрс 2013, дзе кітайскі снукерыст перамог з лікам 6:3. Другім фіналістам стаў яго суайчыннік Дзін Цзюньхуэй, які ў чвэрцьфінале перамог лідара афіцыйнага рэйтынгу Ніла Робертсана з Аўстраліі (5:2). Такім чынам, фінал Шанхай Мастэрс 2013 стаў першым выпадкам у гісторыі снукеру, калі ў вырашальным паядынку турніру рэйтынгавага ўзроўню сустрэліся два кітайскія снукерысты. Найвышэйшую серыю ў асноўнай стадыі турніру, 140 ачкоў, зрабіў Бары Хокінс у чвэрцьфінальным матчы супраць 2-га нумара рэйтынгу Марка Сэлбі.
Пераможцам турніру стаў Дзін Цзюньхуэй, які перайграў на сваім шляху да тытула Дэвіда Гілберта (5:2), Шона Мёрфі (5:4), лідара сусветнага рэйтынгу Ніла Робертсана (5:2), Бары Хокінса (6:2), і свайго суайчынніка Сяа Гадуна ў фінальным паядынку (10:6). Гэтая перамога стала трынаццатым прафесійным і сёмым рэйтынгавым тытулам у кар'еры кітайца, а таксама другім спаборніцтвам рэйтынгавага ўзроўню, выйграным Дзінам за паўгода (у сакавіку 2013 года ён выйграў Гранд-фінал PTC). Апроч таго, перамога на Шанхай Мастэрс паспрыяла ўздыму кітайскага снукерыста ў рэйтынгу на пяць пазіцый (з дванаццатай на сёмую).
Турнір
Шанхай Мастэрс 2013 года стаў сёмым розыгрышам Шанхай Мастэрс (Shanghai Masters), які праходзіў штогод з 2007 года на шанхайскай гранд-сцэне, у Шанхаі, Кітай.
Шанхай Мастэрс 2013 праходзіў пад эгідай сусветнай асацыяцыі прафесійнага більярда і снукера (World Professional Billiards and Snooker Association) і ўваходзіў у каляндар мэйн-тура, а таксама з'яўляўся трэцім рэйтынгавым турнірам снукернага сезона 2013/2014.
Матчы асноўнай стадыі турніру (39 паядынкаў) гуляліся на чатырох сталах на шанхайскай гранд-сцэне, а кваліфікацыя спаборніцтва праходзіла больш, чым за месяц да гэтага ў забаўляльным цэнтры «Doncaster Dome» у Данкастэры, Англія.
Прызавыя грошы
Bank of Communications у трэці раз запар спансіраваў Шанхай Мастэрс. Прызавы фонд турніру павысіўся ў параўнанні з мінулым годам на £15,000 і склаў £425,000, стаўшы рэкордным прызавым фондам гэтага турніру. Таксама на £5,000 больш у параўнанні з розыгрышам 2012 года атрымаў пераможца турніру — £80,000.
Рэйтынгавыя ачкі
Шанхай Мастэрс 2013 меў такое ж размеркаванне рэйтынгавых ачкоў, як і на астатніх турнірах, якія праходзілі ў Кітаі акрамя International Championship (Усі Класік, World Open і Адкрыты чэмпіянат Кітая), але яго адрозненне ад іх заключалася ў структуры кваліфікацыйных раўндаў. Пераможца турніру атрымаў 7000 рэйтынгавых ачкоў. Больш каштоўнымі турнірамі (у плане рэйтынгу) былі толькі International Championship, чэмпіянат Вялікабрытаніі (на абодвух пераможцы атрымлівалі па 8000 ачкоў) і чэмпіянат свету (пераможца атрымаў 10000 балаў).
Фармат турніру
На Шанхай Мастэрс 2013 прыняло ўдзел 136 ігракоў, з якіх 121 — удзельнікі мэйн-тура і 15 — аматары. 64 удзельнікі — ігракі з нумарамі пасеву з 65 па 117, 4 снукерысты, якія не мелі рэйтынгавых ачкоў і адпаведна не мелі нумара пасеву, а таксама 7 аматараў — пачалі турнір з першага кваліфікацыйнага раўнда ў фармаце матча на выбыванне (32 гульні), які праходзіў 7 жніўня 2013 года (больш, чым за месяц да асноўнай стадыі). У ім ігракі з нумарамі пасеву з 65 па 96 гулялі супраць астатніх снукерыстаў. 32 пераможцы матчаў першага раўнда выходзілі ў другі кваліфікацыйны раўнд, у якім гулялі супраць удзельнікаў з нумарамі пасеву з 33 па 64 (32 гульні). Другі круг праходзіў 8 жніўня 2013 года. Усе 32 пераможцы матчаў другога раўнда гулялі паміж сабой у трэцім кваліфікацыйным раўндзе (16 гульняў), які праходзіў 9 жніўня 2013 года. Затым 16 пераможцаў матчаў трэцяга раўнда выходзілі ў заключны чацвёрты кваліфікацыйны раўнд, дзе гулялі супраць удзельнікаў з нумарамі пасеву з 17 па 32 (16 гульняў). Чацвёрты круг кваліфікацыі праходзіў 10 жніўня 2013 года. Кваліфікацыя Шанхай Мастэрс праходзіла ў забаўляльным цэнтры «Doncaster Dome» у Данкастэры, Англія. Такім чынам, у асноўную стадыю спаборніцтва выйшлі 16 ігракоў, якія далучыліся да 16 снукерыстаў з нумарамі пасеву з 1 па 16 і 8 уладальнікаў уайлдкард. Васьмёра ўладальнікаў уайлдкард гулялі ў папярэднім уайлдкард раўндзе супраць васьмярых выпадковых гульцоў з тых, якія прайшлі кваліфікацыю.
Такім чынам, 8 пераможцаў чацвёртага кваліфікацыйнага раўнда, якія не гулялі ў уайлдкард раўндзе, 8 пераможцаў матчаў уайлдкард раўнда і 16 ігракоў, якія трапілі на чэмпіянат без кваліфікацыі, гулялі ў асноўнай стадыі на выбыванне, пачынаючы з 1/16 фіналу, дзе топ-16 сеяных гульцоў сустракаліся з астатнімі гульцамі. Лёсаванне турніру прадвызначала немагчымасць сустрэчы ігракоў топ-16 раней за 1/8 фіналу, ігракоў топ-8 раней чвэрцьфіналаў, ігракоў з першай чацвёркі сеяных раней паўфіналу і двух першых сеяных раней фіналу Шанхай Мастэрс. Пяць раўндаў асноўнай стадыі (а таксама ўайлдкард раўнд) праходзілі на працягу сямі дзён (гульні ўайлдкард раўнда і 1/16 фіналу былі расцягнутыя на тры дні) на шанхайскай гранд-сцэне ў Шанхаі, Кітай.
Соценныя серыі
Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя брэйкі кожнага гульца.
Удзельнікі
У асноўнай стадыі Шанхай Мастэрс 2013 прынялі ўдзел 16 гульцоў, якія мелі найвышэйшыя нумары пасеву, 16 снукерыстаў, якія перамаглі ў матчах чацвёртага кваліфікацыйнага раўнда, а таксама 8 уладальнікаў уайлдкард.
Восем снукерыстаў: Ніл Робертсан, Марк Сэлбі , Шон Мёрфі , Сцюарт Бінэм , Дзін Цзюньхуэй , Мэцью Стывенс , Алістэр Картэр і Раян Дэй прымалі ўдзел у сёмым розыгрышы Шанхай Мастэрс запар, не прапусціўшы, такім чынам, ніводнага турніру з самога заснавання ў 2007 годзе.
У 2013 годзе на шанхайскую гранд-сцэну патрапіла 9 дэбютантаў: Дэвід Гілберт (39), Марк Джойс (46) , Пітэр Лайнс (55) , Цаа Юйпэн (58) , Дэвід Грэйс (85) , Кайрэн Уілсан (97) , Юань Сыдзюнь , Лінь Шуай і Фан Сюнмань.
Да гэтага ніводны гулец не здолеў выйграць тытул Шанхай Мастэрс два разы. Чатыры ўдзельнікі розыгрышу 2013 года станавіліся пераможцамі спаборніцтва: Рыкі Уолдэн (2008), Алістэр Картэр (2010), Марк Сэлбі (2011) і Джон Хігінс (2012).
Самым узроставым удзельнікам асноўнай стадыі Шанхай Мастэрс 2013 года стаў 43-гадовы Пітэр Лайнс. Майку Дану і Марку Дэвісу падчас турніру было па 41 году, а Марку Кінгу і Джо Пэры — па 39.
Ніжэй прадстаўлена табліца, якая дэманструе статыстыку выступленняў удзельнікаў спаборніцтва на ўсіх папярэдніх турнірах Шанхай Мастэрс.
Першы дзень (16 верасня)
Выбылі: Юань Сыдзюнь,  Джо Пэры (19),  Юй Дэлу (45),  Чжоу Юэлун,  Майк Дан (61),  Лу Нін,  Чжаа Сіньтун,  Фан Сюнмань
Асноўная стадыя Шанхай Мастэрс 2013 пачалася 16 верасня на шанхайскай гранд-сцэне, а матчы гуляліся на працягу дзвюх сесій за чатырма сталамі адначасова. У першы гульнявы дзень турніру праходзілі паядынкі папярэдняга ўалдкард раўнда і 1/16 фіналу. 35-ы сеяны Сяа Гадун хутка перайграў свайго 13-гадовага суайчынніка Юаня Сыдзюня, паўфіналіста чэмпіянату свету сярод гульцоў ва ўзросце да 21 года, у ўайлдкард раўндзе, не прайграўшы ніводнай партыі. З вышэйшымі серыямі ў 61, 54, 122 (відэа), 47 і 40 балаў ён разграміў саперніка з лікам 5:0, дазволіўшы яму зрабіць лепшы падыход да стала ў 14 ачкоў, і выйшаў у асноўную сетку Шанхай Мастэрс на Стывена Магуайра. Праз паўтары гадзіны на чэмпіянаце адбылася першая сенсацыя: 19-ы нумар пасеву Джо Пэры саступіў уладальніку ўайлдкард Вану Юйчэню з лікам 3:5. Кітаец выйграў дзве першыя партыі з вышэйшым брэйкам у 32 ачкі, пасля чаго чвэрцьфіналіст леташняга розыгрышу ўзяў наступны фрэйм з пераможнай серыяй у 67 балаў, а таксама чацвёртую партыю на каляровых шарах. Ван пакінуў за сабой пяты фрэйм з брэйкам у 44 бала і зноў выйшаў наперад з лікам 3:2, а ў шостай партыі Пэры здзейсніў падыход у 45 ачкоў і пазней лік стаў 46:9 на яго карысць, але 16-гадовы кітайскі снукерыст выдрапаў яшчэ адно ачко на каляровых шарах, дзякуючы некалькім падыходам да стала. Англічанін скараціў адставанне ў ліку, выйграўшы сёмую партыю з серыямі ў 30 і 41 бал, але яго сапернік аформіў брэйк у 76 ачкоў у пачатку наступнага фрэйма, пасля чаго не дазволіў Джо набраць неабходную колькасць балаў і ўпершыню дасягнуў 1/16 фіналу рэйтынгавага першынства, патрапіўшы на лідара сусветнага рэйтынгу Ніла Робертсана. У гэты час 5-ы сеяны турніру Шон Мёрфі і кітайскі прафесіянал Юй Дэлу адкрывалі першы раўнд плэй-оф турніру. Брытанскі гулец бадзёра пачаў паядынак, выйграўшы два першых фрэйма з брэйкамі ў 116 (відэа) і 77 балаў, але яго апанент зраўняў лік, дзякуючы серыям у 80 і 72 ачкі. Паўфіналіст Шанхай Мастэрс 2009 і 2012 гадоў перамог у пятай партыі на апошнім чорным шары, пасля чаго Юй зрабіў лік 3:3 з пераможным брэйкам у 55 балаў у шостым фрэйме. Пры ліку 28:33 у сёмай партыі Мёрфі здзейсніў пераможны брэйк у 43 ачкі, зноў выйшаўшы наперад, але 25-гадовы азіят перавёў паядынак у вырашальную партыю, зрабіўшы серыю ў 54 бала. Пры ліку 0:31 у дзявятым фрэйме Шон аформіў брэйк у 60 ачкоў і пры двух чырвоных шарах на стале зрабіў адыгрыш. Юй Дэлу атрымаў магчымасць павесці атаку, але выканаў дрэнны удар па чорным шары пры адным чырвоным на стале, паставіўшы сабе снукер і дазволіўшы англічаніну давесці партыю і паядынак да перамогі з лікам 5:4. Такім чынам, 31-гадовы Шон Мёрфі стаў першым удзельнікам 1/8 фіналу Шанхай Мастэрс 2013.
Апошнім матчам, які завяршыўся падчас першай сесіі турніру, стаў паядынак паміж кітайцамі Цаа Юйпэнам, 58-м нумарам пасеву, і ўладальнікам уайлдкард Чжоу Юэлунам. Цаа пакінуў за сабой дзве першыя партыі з вышэйшым брэйкам у 36 балаў, пасля чаго выканаў серыю ў 48 ачкоў у пачатку трэцяга фрэйма. Пасля гэтага яго 15-гадовы сапернік набраў 36 балаў, але Юйпэн выйшаў пераможцам у наступнай пазіцыйнай барацьбе і зрабіў лік 3:0 на сваю карысць. Пачаўшы чацвёртую партыю з брэйка ў 51 ачко і пазней давёўшы яе да перамогі, Чжоу размачыў лік у матчы, а ў пятым фрэйме ён саступаў праціўніку з лікам 23:51, але ўпэўнена трымаўся ў наступнай тактычнай дуэлі і выдрапаў яшчэ адно ачко на апошнім ружовым шары. Пры ліку 0:44 у шостай партыі Юйпэн аформіў брэйк у 86 балаў і аднавіў сваю перавагу ў два ачкі — 4:2. Юэлун адказаў серыяй у 82 пункта ў сёмым фрэйме, а пры ліку 34:32 у наступнай партыі зачысціў усе каляровыя шары і, давёўшы лік да 4:4, перавёў высвятленне пераможцы ў дзявяты вырашальны фрэйм. Цаа Юйпэн лідыраваў у вырашальнай партыі з лікам 29:4, пасля чаго яго малады сапернік выйшаў наперад, 48:29, дзякуючы брэйку ў 39 ачкоў, але клірэнс у 34 бала дапамог 22-гадоваму Юйпэну давесці паядынак да перамогі і выйсці ў 1/16 фіналу спаборніцтва.
У другой сесіі гульнявога дня хутка вырашыўся пераможца матча паміж леташнім чэмпіёнам Джонам Хігінсам і 41-гадовым Майкам Данам, які першы раз гуляў у 1/16 фіналу Шанхай Мастэрс. Шатландзец выйграў першую партыю з серыяй у 36 балаў і другую — на апошнім чорным шары. Дан скараціў адставанне, выканаўшы брэйк у 74 бала ў трэцім фрэйме, але чатырохразовы чэмпіён свету здзейсніў дзве соценныя серыі, 100 (відэа) і 107 (відэа), у наступных партыях, пасля чаго давёў матч да перамогі, дамінуючы ў шостым фрэйме, — 5:1. 26-ы нумар пасеву валіец Раян Дэй гуляў у ўайлдкард раўндзе супраць кітайскага аматара Лу Ніна. Фіналіст першага розыгрышу Шанхай Мастэрс 2007 года ўзяў верх у дзвюх стартавых партыях з брэйкамі ў 42 і 65 ачкоў, пасля чаго здзейсніў выдатны пераможны клірэнс у 67 балаў пасля серыі яго саперніка ў 61 ачко ў трэцім фрэйме. Чарговая паўсоценная серыя, 88, дапамагла яму давесці сваю перавагу да ліку 4:0, пасля чаго кітайскі гулец здолеў выйграць першае ачко, пачаўшы пяты фрэйм з брэйка ў 45 балаў і пазней давёўшы яго да перамогі. Дэй дамінаваў у шостай партыі і з брэйкам у 51 бал выйграў паядынак з лікам 5:1. 21-ы сеяны турніру Мартын Гоўлд сустракаўся ў уайлдкард раўндзе з чарговым кітайскім аматарам Чжаай Сіньтунам. Уладальнік уайлдкард адкрыў лік у матчы, пасля чаго брытанец зраўняў лік з брэйкам у 50 ачкоў. Сіньтун пакінуў за сабой трэці фрэйм з серыямі ў 48 і 33 бала, але Гоўлд узяў верх у наступнай партыі на каляровых. Чжаа зноў выйшаў наперад, зрабіўшы серыю ў 67 ачкоў пры ліку 0:37 у пятым фрэйме і падвоіў сваю перавагу з серыяй у 98 балаў у шостым — 4:2. Мартын Гоўлд, які два разы даходзіў да 1/8 фіналу на турніры, упэўнена зраўняў лік з дзвюма паўсоценнымі серыямі — 62 і 95. У вырашальнай партыі ён павёў у ліку 43:1, пасля чаго яго апанент выканаў падыход у 44 ачкі, выйшаўшы наперад, але англійскі снукерыст давёў трэці запар фрэйм да перамогі на каляровых шарах і выйшаў у наступны круг, патрапіўшы на Рыкі Уолдэна. Апошнім паядынкам, які завяршыўся 16 верасня, стала гульня папярэдняга ўайлдкард раўнда паміж дэбютантам турніру Дэвідам Гілбертам і кітайцам Фанам Сюнманям. 32-гадовы брытанец выйграў першы фрэйм на апошнім чорным, пасля чаго яго праціўнік зрабіў брэйк у 54 ачкі ў пачатку другой партыі і зраўняў лік у матчы. Гілберт выйграў два наступныя фрэймы з брэйкамі ў 44 і 56 балаў, пасля чаго Фан зрабіў сэнчуры, 109, у пятым фрэйме і пакінуў за сабой шостую партыю з пераможнай серыяй у 49 ачкоў, зраўняўшы лік. Дэвід выйшаў наперад 4:3 з брэйкам у 76 балаў, але Сюнмань дамінаваў у восьмым фрэйме і давёў матч да вырашальнай партыі. Пры ліку 25:34 у дзявятым фрэйме кітайскі гулец здзейсніў два выніковыя падыходы да стала і зрабіў лік 38:34 на сваю карысць, але Дэвід Гілберт лепш гуляў у наступнай тактычнай барацьбе і давёў гэты матч да перамогі, забіўшы апошні ружовы шар у вырашальнай партыі.
Другі дзень (17 верасня)
Выбылі: Дэвід Грэйс (85),  Ван Юйчэнь,  Чжу Інхуэй,  Алістэр Картэр (18),  Цаа Юйпэн (58),  Джад Трамп (4),  Эндру Хігінсан (22),  Мэцью Стывенс (12)
У другі гульнявы дзень Шанхай Мастэрс працягвалася стадыя 1/16 фіналу, а таксама былі згуляныя астатнія матчы ўайлдкард раўнда. Бары Хокінс, які да гэтага не выйграў ніводнага матча на турніры, хутка перамог 85-га сеянага Дэвіда Грэйса, які выйграў чатыры кваліфікацыйных паядынкі для траплення ў асноўную стадыю. З серыямі ў 107, 55 і 70 ачкоў ён выйшаў у другі круг, не прайграўшы ніводнай партыі, — 5:0. Усяго праз 10 хвілін скончыўся матч паміж першым нумарам рэйтынгу Нілам Робертсанам з Аўстраліі і Ванам Юйчэнем, які за дзень да гэтага перайграў Джо Пэры ў папярэднім уайлдкард раўндзе. Робертсан пакінуў за сабой першы фрэйм з брэйкам у 122 бала, пасля чаго дамінаваў у другой і трэцяй партыях з вышэйшым падыходам у 46 ачкоў і зрабіў лік 3:0. Кітайскі аматар узяў верх у наступным фрэйме, але аўстраліец, які выйграў два папярэдніх рэйтынгавых тытула ў Кітаі, адкрыты чэмпіянат Кітая і Усі Класік, не дазволіў яму завязаць барацьбу і давёў паядынак да ліку 5:1 на сваю карысць з брэйкамі ў 73 і 48 балаў. У матчы ўайлдкард раўнда 24-ы сеяны Марк Кінг сустракаўся з Чжу Інхуэем. Паўфіналіст Шанхай Мастэрс 2011 адкрыў лік у матчы з серыяй у 85 ачкоў, пасля чаго выйграў другую партыю на каляровых шарах і трэцюю з лепшым падыходам у 45 балаў. 17-гадовы кітаец скараціў адставанне да ліку 1:3, дамінуючы ў чацвёртым фрэйме, але брытанскі гулец выйграў пятую партыю з брэйкам у 51 бал і дамінаваў у шостым фрэйме, які стаў апошнім у паядынку, усталяваўшы фінальны лік — 5:1. 15-ы нумар пасеву Марк Дэвіс гуляў супраць пераможцы розыгрышу 2010 года Алістэра Картэра. Дэвіс, які толькі аднойчы дайшоў да 1/4 фіналу турніру ў 2010 годзе, дамінаваў у першай партыі, пасля чаго пакінуў за сабой дзве наступныя з брэйкамі ў 122 (відэа) і 102 ачкі (відэа), дазволіўшы Картэру зрабіць толькі адзін выніковы падыход у 20 балаў. Пераможца чэмпіянату свету па снукеры з шасцю чырвонымі шарамі і запрашальнага турніру General Cup працягваў сваё дамінаванне ў наступным фрэйме, выйшаўшы наперад 55:0, але яго сапернік здзейсніў выдатны клірэнс у 67 ачкоў і здабыў першае ачко, пасля чаго ўзяў верх у пятай партыі з брэйкам у 65 балаў, скараціўшы адставанне да аднаго фрэйма — 2:3. Марк не адступаўся ад атакуючай гульні і выйграў яшчэ адно ачко з падыходам у 44 бала, пасля чаго выйграў сёмую партыю, забіўшы апошні сіні шар, і выйшаў у 1/8 фіналу першынства.
Трэці дзень (18 верасня)
Выбылі: Рыкі Уолдэн (9),  Сцюарт Бінэм (8),  Стывен Магуайр (6),  Грэм Дот (16),  Лінь Шуай,  Марк Ален (10),  Дэвід Гілберт (39),  Марк Джойс (46)
Чацвёрты дзень (19 верасня)
Выбылі: Джон Хігінс (1),  Пітэр Лайнс (55),  Марка Фу (13),  Мартын Гоўлд (21),  Раян Дэй (26),  Марк Кінг (24),  Шон Мёрфі (5),  Роберт Мілкінс (14)
Пяты дзень (20 верасня)
Выбылі: Кайрэн Уілсан (97),  Марк Дэвіс (15),  Ніл Робертсан (2),  Марк Сэлбі (3)
20 верасня падчас дзвюх гульнявых сесій на двух сталах шанхайскай гранд-сцэны былі згуляныя чвэрцьфінальныя паядынкі Шанхай Мастэрс 2013. Кайрэн Уілсан, які ўпершыню патрапіў у асноўную стадыю рэйтынгавага турніру, сустракаўся з 25-нумарам пасеву Майклам Холтам. Да гэтага снукерысты толькі аднойчы гулялі паміж сабой на прафесійным спаборніцтве: у 1/16 фіналу сёмага этапу PTC 2011/2012 Уілсан, якому тады было 19 гадоў, перайграў Холта з лікам 4:1. Майкл дамінаваў у першай партыі, выйграўшы яе з пераможный серыяй у 44 ачкі, пасля чаго выканаў паўсоценны брэйк, 85, і падвоіў лік у матчы. Яго сапернік пакінуў за сабой трэці фрэйм з падыходамі ў 44 і 25 балаў, але Холт вярнуў сабе адрыў у дзве партыі, узяўшы наступны фрэйм з серыяй у 64 ачкі. 35-гадовы брытанскі снукерыст, які выйграў два турніры міні-рэйтынгавай серыі PTC, але ніколі не праходзіў далей 1/4 фіналу на спаборніцтвах рэйтынгавага ўзроўню, пачаў пятую партыю з брэйка ў 44 бала, пасля чаго давёў яе да перамогі і дамінаваў у пазіцыйнай гульне ў шостым фрэйме, скончыўшы яго серыяй у 80 ачкоў. Такім чынам, Майкл Холт, які стаў прафесіяналам у 1996 годзе, у першы раз у сваёй кар'еры выйшаў у 1/2 фіналу рэйтынгавага першынства, стаўшы першым паўфіналістам Шанхай Мастэрс 2013. За суседнім сталом 15-ы сеяны Марк Дэвіс гуляў супраць кітайца Сяа Гадуна, які выйшаў у свой трэці рэйтынгавы чвэрцьфінал, выйграўшы тры кваліфікацыйныя паядынкі, матч уайлдкард раўнда, а таксама два двубоя ў асноўнай сетцы. Да гэтага ігракі перасякаліся толькі ў кваліфікацыі да адкрытага чэмпіянату Кітая 2010 года, дзе Марк атрымаў перамогу з лікам 5:3. 41-гадовы брытанец узяў стартавы фрэйм з серыяй у 63 ачкі, пасля чаго яго праціўнік зраўняў лік з пераможным брэйкам у 50 балаў у другой партыі. Дэвіс дамінаваў у дзвюх наступных партыях, выйграўшы іх з серыямі ў 71 і 87 балаў, і зрабіў лік 3:1 на сваю карысць, але брэйк у 67 ачкоў дапамог Сяа скараціць адставанне да аднаго ачка. Англічанін пачаў шосты фрэйм з падыхода ў 37 ачкоў, пасля чаго 24-гадовы кітаец сумеў выйсці наперад у партыі з лікам 48:37, але Марк давёў яе да перамогі на каляровых шарах, выйшаўшы наперад з лікам 4:2. Гадун узяў верх у сёмым фрэйме з брэйкам у 61 бал, пасля чаго дамінаваў у восьмай партыі, выйграўшы яе з лікам 56:12, і перавёў паядынак у вырашальны фрэйм. Азіятскі снукерыст пачаў дзявяты фрэйм з падыходу ў 61 ачко і пазней давёў трэцюю запар партыю да перамогі і выйшаў у свой першы, як і ў яго будучага апанента Майкла Холта, рэйтынгавы паўфінал, стаўшы другім удзельнікам 1/2 фіналу Шанхай Мастэрс.
У другой сесіі гульнявога дня 11-ы сеяны Дзін Цзюньхуэй сустракаўся з лідарам сусветнага рэйтынгу Нілам Робертсанам. Ігракі трынаццаць разоў перасякаліся на прафесійных першынствах, і ў сямі выпадках перамога даставалася Нілу, а ў шасці — яго праціўніку. З чатырох вочных двубояў на рэйтынгавым узроўні снукерысты атрымалі па дзве перамогі: у чвэрцьфінале чэмпіянату Вялікабрытаніі 2005 18-гадовы Цзюньхуэй перамог апанента з лікам 9:5, пасля чаго чэмпіён свету 2010 года перайграваў кітайца ў фінале Гран-пры 2009 (9:4) і ў 1/4 фіналу чэмпіянату Вялікабрытаніі 2011 (6:2), але апошняя рэйтынгавыя сустрэча ігракоў, якая адбылася ў фінале заключнага турніру серыі PTC 2012/2013, засталася за Дзінам (4:3). 26-гадовы кітаец выйграў першы фрэйм з серыямі ў 58 і 62 бала, пасля чаго аўстраліец, які выйграў два апошнія рэйтынгавыя спаборніцтвы ў Кітаі, адказаў брэйкам у 70 балаў у другой партыі, зраўняўшы лік. Прайграючы з лікам 5:37 у трэцім фрэйме Дзін перахапіў ініцыятыву і пакінуў яго за сабой з лепшым падыходам у 28 балаў, а ў чацвёртай партыі 31-гадовы Робертсан выканаў сэнчуры, 104 (відэа), і да перапынку зрабіў лік 2:2. Ніл пачаў пяты фрэйм з атакі, але спыніўся на 36 балах, пасля чаго азіят паказаў выдатную тактычную гульню і, зарабіўшы 19 штрафных ачкоў, скончыў партыю перамогай на каляровых шарах. Пры ліку 3:2 Цзюньхуэй дамінаваў у двух наступных фрэймах і з серыямі ў 75 і 109 ачкоў (відэа) скончыў паядынак перамогай з лікам 5:2, упершыню выйшаўшы ў паўфінал Шанхай Мастэрс. У гэты час пераможца розыгрышу 2011 года Марк Сэлбі сустракаўся з 34-гадовым Бары Хокінсам. Да гэтага Марк і Бары адзінаццаць разоў гулялі паміж сабой на прафесійных снукерных чэмпіянатах, і Хокінс пакінуў за сабой шэсць матчаў. З сямі паядынкаў, якія ігракі правялі на рэйтынгавым узроўні, Бары Хокінс перамог у пяці: у 1/16 фіналу трафея Паўночнай Ірландыі 2007 (5:4), у 1/32 фіналу World Open 2010 (3:2), у 1/16 фіналу чэмпіянату свету 2012 (10:3), у чвэрцьфінале German Masters 2013 (5:1) і зноў у іх апошнім двубоі на чэмпіянаце свету ў 2013 годзе (13:10). Марк, у сваю чаргу, быў мацней за праціўніка ў 1/16 фіналу Усі Класік 2012 (5:2) і ў 1/8 фіналу World Open 2013 (5:1). Хокінс з графства Кент зрабіў падыход у 48 балаў у першай партыі, пасля чаго забіў апошнія руды, сіні і ружовы, скончыўшы фрэйм на сваю карысць. 30-гадовы Сэлбі прадэманстраваў выдатную сярыйнасць у наступных партыях, аформіўшы брэйкі ў 101, 83 і 74 бала ў другім, трэцім і чацвёртым фрэймах адпаведна, дазволіўшы праціўніку набраць у іх толькі 30 ачкоў. З падыходамі ў 32 і 33 бала Бары выйграў пятую партыю, але снукерыст з Лестэра здзейсніў чарговую серыю за 50 балаў, 68, і зрабіў лік 4:2 на сваю карысць. Пасля гэтага Бары дамінаваў у сёмым фрэйме, узяўшы яго з брэйкамі ў 38 і 40 балаў, а ў восьмай партыі аформіў найвышэйшую серыю на турніры, 140 ачкоў (відэа), зраўняўшы лік у паядынку — 4:4. Перамогшы ў дзвюх істотных партыях запар, Хокінс працягваў кантраляваць гульню і выйграў вырашальны фрэйм з падыходамі ў 25, 25 і 24 ачкі, упершыню выйшаўшы ў стадыю 1/2 фіналу Шанхай Мастэрс, як і ўсе астатнія паўфіналісты.
{| class="wikitable" style="font-size: 85%; margin: 1em auto 1em auto;" 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 🇨🇳
{| class="wikitable" style="font-size: 85%; margin: 1em auto 1em auto;" 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿
Шосты дзень (21 верасня)
Выбылі: Майкл Холт (25),  Бары Хокінс (7)
21 верасня на турніры Шанхай Мастэрс 2013 праходзілі паўфінальныя двубоі, якія гуляліся да шасці перамог у фрэймах. У дзённай сесіі да стала выйшлі 39-ы нумар рэйтынгу Сяа Гадун з Кітая і 25-ы сеяны Майкл Холт. Абодва гульцы ўпершыню патрапілі ў стадыю 1/2 фіналу рэйтынгавага першынства, а пераможца матча ўпершыню ў кар'еры трапляў у фінал спаборніцтва рэйтынгавага ўзроўню. Да гэтага снукерысты два разы перасякаліся паміж сабой, абодва разы ў рамках рэйтынгавых турніраў, і атрымалі па адной перамозе. У ўайлдкард раўндзе адкрытага чэмпіянату Кітая 2009 20-гадовы кітаец перамог Майкла з лікам 5:3, а ў кваліфікацыі да адкрытага чэмпіянату Уэльса 2011 года Холт быў мацнейшы за саперніка з лікам 4:2. Пры ліку 37:41 у стартавай партыі 24-гадовы Гадун зрабіў пераможны падыход у 30 балаў, адкрыўшы лік у матчы, а брытанец забіў апошнія ружовы і чорны шары пры ліку 36:43 у другім фрэйме і зраўняў лік. З брэйкамі ў 64 і 96 ачкоў у дзвюх наступных партыях Сяа Гадун, настаўнікам якога быў чэмпіён свету 1979 года Тэры Грыфітс, выйшаў наперад з лікам 3:1, а ў пятым фрэйме 35-гадовы Холт аформіў першую сотню ў матчы, 113 балаў (відэа), пасля чаго выканаў серыю ў 65 ачкоў у шостай партыі, зноў зраўняўшы лік — 3:3. У сёмым фрэйме Гадун аформіў сэнчуры ў 111 балаў (відэа), а ў восьмым, дзякуючы брэйку ў 40 ачкоў, зрабіў лік 64:34 пры чатырох каляровых шарах на стале, пасля чаго Майкл Холт рабіў спробы адыграцца, ставячы снукеры, але не здолеў набраць неабходную колькасць балаў, і лік стаў 5:3 на карысць азіята. Выдатны брэйк у 127 пунктаў у дзявятым фрэйме, які стаў другім сэнчуры кітайца ў паядынку і трэцім у асноўнай стадыі турніру, прынёс Сяа перамогу з лікам 6:3 і першы рэйтынгавы фінал у яго прафесійнай кар'еры.
У вячэрняй сесіі шостага гульнявога дня 7-ы нумар пасеву Бары Хокінс гуляў супраць лепшага кітайскага снукерыста Дзіна Цзюньхуэя. Снукерысты дзесяць разоў гулялі адзін з адным на прафесійных спаборніцтвах, і лік па асабістых сустрэчах быў 6:4 на карысць Бары. З пяці рэйтынгавых матчаў, у якіх сустракаліся ігракі, Хокінс атрымаў чатыры перамогі. Адзіны раз, калі Дзін перайграў брытанскага снукерыста, адбыўся падчас іх першага паядынку, калі на турніры Players Championship 2004 17-гадовы кітайскі снукерыст перайграў апанента з лікам 5:2, зрабіўшы брэйк у 137 балаў. Пасля гэтага Бары Хокінс перамагаў азіята ў кваліфікацыі да чэмпіянату свету 2006 года (10:6), у 1/16 фіналу адкрытага чэмпіянату Кітая 2007 (5:3), у 1/16 фіналу адкрытага чэмпіянату Кітая 2013 (5:3) і ў чвэрцьфінале чэмпіянату свету 2013 года (13:7), які стаў апошнім двубоем паміж Дзінам і Хокінсам. Кітаец выйграў стартавы фрэйм, забіўшы апошнія жоўты, зялёны і руды шары, а таксама зарабіўшы 5 штрафных ачкоў на сінім. Пасля гэтага ён дамінаваў у другой партыі з вышэйшым брэйкам у 41 бал, але 34-гадовы Бары пакінуў за сабой трэці фрэйм з пераможнай серыяй у 44 ачкі, скараціўшы адставанне да адной партыі. Цзюньхуэй узяў чацвёрты фрэйм з падыходамі ў 49 і 36 балаў, а таксама зачысціў усе каляровыя шары пасля брэйка ў 53 ачкі ў пятай партыі, зрабіўшы лік 4:1 на сваю карысць. 9-ы нумар рэйтынгу выканаў серыю ў 90 балаў у шостым фрэйме, на што яго праціўнік адказаў пераможным брэйкам у 68 ачкоў у сёмай партыі, аднавіўшы адрыў у тры фрэймы. Пры ліку 37:27 у восьмай партыі Дзін здзейсніў падыход у 21 бал, а пазней забіў апошнія руды і сіні, давёўшы фрэйм да перамогі. Такім чынам, ён перамог у матчы з лікам 6:2 і выйшаў у фінал Шанхай Мастэрс 2013 на свайго суайчынніка Сяа Гадуна, і ўпершыню ў гісторыі снукера ў вырашальным матчы рэйтынгавага першынства сустрэліся два кітайскія снукерысты.
{| class="wikitable" style="font-size: 85%; margin: 1em auto 1em auto;" 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 🇨🇳
Сёмы дзень (22 верасня)
Выбылі: Сяа Гадун (35)
22 верасня на шанхайскай гранд-сцэне адбыўся першы фінал рэйтынгавага турніру ў гісторыі снукера, у якім удзельнічалі два кітайскія снукерысты: 35-ы сеяны Сяа Гадун, які ўпершыню патрапіў у рэйтынгавы фінал, і Дзін Цзюньхуэй, які да гэтага выйграў шэсць тытулаў рэйтынгавага ўзроўню. 3 красавіка 2005 года Дзін, якому толькі 1 красавіка споўнілася 18 гадоў, выйграў свой першы рэйтынгавы турнір, адкрыты чэмпіянат Кітая, адзіны рэйтынгавы тытул Цзюньхуэя, здабыты ў роднай краіне. Гэтая перамога стала штуршком для развіцця папулярнасці снукера ў Кітаі, у выніку якога шматлікія кітайскія гульцы атрымалі месцы ў мэйн-туры, уключаючы Сяа Гадуна. 24-гадовы ігрок стаў прафесіяналам у 2007 годзе, але вылецеў з мэйн-тура паводле вынікаў сезона, вярнуўшыся туды ў 2009 годзе. У 2012 годзе патрапіў у топ-48 сусветнага рэйтынгу і з таго часу не пакідаў яго, з'яўляючыся адным з самых таленавітых снукерыстаў свайго пакалення. Ігракі правялі паміж сабой два матчы і выйгралі па аднаму з іх. Гадун перамог апанента ў іх першым і адзіным рэйтынгавым паядынку ў 1/16 фіналу адкрытага чэмпіянату Кітая 2009 (5:3), а Дзін перайграў яго ў паўфінале другога этапу PTC 2011/2012 (4:3).
26-гадовы снукерыст пакінуў за сабой першую партыю з дзвюма серыямі ў 42 ачкі, пасля чаго падвоіў лік, зрабіўшы брэйк у 83 бала ў другім фрэйме. Сяа зраўняўся з сапернікам, выканаўшы серыі ў 62 і 67 ачкоў у трэцяй і чацвёртай партыях. Дзін Цзюньхуэй выйграў пяты фрэйм з брэйкам у 66 балаў, пасля чаго пачаў наступную партыю з падыходу ў 46 ачкоў, але яго праціўнік адказаў серыяй у 53 бала і пазней давёў фрэйм да перамогі, забіўшы ўсе каляровыя шары і зрабіўшы лік у матчы 3:3. У сёмай партыі Дзін аформіў першы соценны брэйк, 126 ачкоў (відэа), які стаў яго чацвёртай сотняй на Шанхай Мастэрс 2013, пасля чаго адарваўся ад саперніка на два фрэймы з серыямі ў 58 і 34 ачкі ў восьмай партыі. У дзявятым фрэйме зацягнулася тактычная барацьба, пераможцам якой стаў 11-ы нумар пасеву, які выйграў партыю на каляровых шарах з лікам 57:38 і скончыў сесію з лікам 6:3 на сваю карысць.
Сяа Гадун пачаў другую палову матча з серыі ў 78 балаў і пакінуў за сабой дзясяты фрэйм. Яго апанент выйграў тры наступныя партыі з брэйкамі ў 58, 78 і 81 ачко і зрабіў лік 9:4 на сваю карысць. Гадун дамінаваў у чатырнаццатым фрэйме з брэйкамі ў 46 і 40 балаў, а таксама ўзяў пятнаццатую партыю з серыямі ў 40 і 45 ачкоў, скараціўшы адставанне да трох фрэймаў. Ён пачаў шаснаццатую партыю з падыходу ў 45 балаў, але пры ліку 7:45 Дзін Цзюньхуэй з Усі атрымаў магчымасць павесці атаку і, набраўшы 71 бал, выйграў дзясятае ачко і перамог у матчы з лікам 10:6. Такім чынам, 26-гадовы азіят выйграў сёмы рэйтынгавы тытул у кар'еры і другі за паўгода пасля гранд-фіналу PTC 2013. За перамогу ён атрымаў прыз у £80,000, а таксама падняўся ў сусветным рэйтынгу на пяць пунктаў (з дванаццатага на сёмае месца).
Уайлдкард раўнд
Восем кітайскіх аматараў атрымалі ўалдкард ад арганізатараў турніру: Юань Сыдзюнь, Чжоу Юэлун, Чжаа Сіньтун, Лінь Шуай, Лу Нін, Фан Сюнмань, Чжу Інхуэй і Ван Юйчэнь. Яны гулялі ў папярэднім раўндзе за права выступаць у першым крузе асноўнага турніру супраць васьмярых выпадковых гульцоў, якія прайшлі кваліфікацыйны раўнд: Сяа Гадуна, Цаа Юйпэна, Мартына Гоўлда, Эндру Хігінсана, Раяна Дэя, Дэвіда Гілберта, Марка Кінга і Джо Пэры.
Фінал
Для абодвух фіналістаў, Сяа Гадуна і Дзіна Цзюньхуэя, фінал Шанхай Мастэрс стаў першым рэйтынгавым фіналам у сезоне 2013/2014. Аднак, і Сяа і Дзін паказалі добрыя вынікі на азіяцкіх гульнях у крытых памяшканнях у ліпені 2013 года. Сяа Гадун выйграў залаты медаль у снукеры з шасцю чырвонымі шарамі, а Дзін Цзюньхуэй, які выйграў заключны турнір Players Tour Championship у сакавіку 2013 года , здабыў срэбны медаль у класічным снукеры, саступіўшы ў фінальным матчы свайму суайчынніку Цаа Юйпэну з лікам 2:4 , а таксама залаты медаль у складзе зборнай Кітая разам з Лянам Вэньбо і Цяням Пэнфэем.
Фінал Шанхай Мастэрс 2013 стаў першым выпадкам у гісторыі снукеру, калі ў вырашальным паядынку рэйтынгавага турніру гулялі два кітайскія снукерысты.
Серыі, вышэйшыя за 50 ачкоў
У 39 матчах Шанхай Мастэрс гульцы аформілі 27 соценных серый, што на 5 сэнчуры больш, чым у 2012 годзе. Колькасць серый, большых за 50 ачкоў, дасягнула 161 брэйка, што ў сярэднім азначае больш за 4 паўсоценныя серыі ў матчы.
Лідарам па колькасці соценных серый стаў пераможца турніру Дзін Цзюньхуэй, які зрабіў 4 сэнчуры-брэйка. Фіналіст Сяа Гадун і чвэрцьфіналіст Марк Сэлбі аформілі па 3 сотні. Па колькасці серый «50+» лідарамі з вялікім адрывам сталі фіналісты турніру Дзін Цзюньхуэй (21 брэйк) і Сяа Гадун (19 брэйкаў). Прыз за найвышэйшы брэйк, зроблены ў асноўнай стадыі турніру, роўны £2000, атрымаў Бары Хокінс, які аформіў серыю ў 140 балаў у матчы 1/4 фіналу супраць Марка Сэлбі.
Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя і паўсоценныя брэйкі кожнага гульца.
Статыстыка турніру
Фінал Шанхай Мастэрс 2013 стаў першым выпадкам у гісторыі снукеру, калі ў вырашальным паядынку рэйтынгавага турніру гулялі два кітайскія снукерысты, і трэцім выпадкам у гісторыі спаборніцтва, калі ў фінале гулялі прадстаўнікі адной краіны (у 2007 годзе ў фінале сустрэліся валійцы, а ў 2008 — снукерысты з Англіі).
Дзін Цзюньхуэй стаў першым снукерыстам з Кітая, атрымаўшым перамогу на Шанхай Мастэрс, а таксама сёмым пераможцам турніру.
Дзін выйграў свой трынаццаты прафесійны і сёмы рэйтынгавы тытул у кар'еры. Гэтая перамога стала другім поспехам рэйтынгавага ўзроўню для кітайца за паўгода (у сакавіку 2013 года ён атрымаў перамогу на Гранд-фінале PTC).
Выйграўшы на Шанхай Мастэрс, Дзін Цзюньхуэй абышоў па колькасці рэйтынгавых перамог Кена Доэрці. Больш за сем тытулаў рэйтынгавага ўзроўню выйгравалі Стывен Хендры (36), Стыў Дэвіс (28), Роні О’Саліван (25), Джон Хігінс (25), Марк Уільямс (18), Джымі Уайт (10), Джон Пэрат (9), Пітэр Эбдан (9), Ніл Робертсан (8).
Сітуацыя да турніру
Апошні рэйтынг перад Шанхай Мастэрс 2013 быў сфармаваны паводле вынікаў чацвёртага этапу еўрапейскага тура PTC (Пол Хантэр Класік 2013). Лідар рэйтынгу Ніл Робертсан з Аўстраліі меў вялікі адрыў (5960 ачкоў) ад Марка Сэлбі, які займаў другую пазіцыю і меў такі ж адрыў (5960 ачкоў) ад трэцяга нумара Джада Трампа. Пры гэтым Робертсан дайшоў да паўфіналу на Шанхай Мастэрс 2011, Сэлбі перамог на ім, а Трамп вылецеў у першым раўндзе розыгрышу двухгадовай даўніны. Такім чынам, Марк не меў магчымасці дагнаць аўстралійскага снукерыста, а Трамп, у сваю чаргу, мог наблізіцца да Сэлбі. З адставаннем у 6120 балаў ад Трампа чацвёртае месца займаў Шон Мёрфі, за якім размясціўся шатландзец Стывен Магуайр (адставанне ад Мёрфі — 3120 ачкоў). Пры ўмове добрага выступу на турніры Стывен, які вылецеў у 1/16 фіналу Шанхай Мастэрс 2011, меў магчымасць наблізіцца да англічаніна, які ў 2011 годзе дайшоў да чвэрцьфіналу першынства і губляў 3500 балаў. Першую васьмёрку замыкалі Джон Хігінс (адставанне ад Магуайра — 3105 ачкоў), Рыкі Уолдэн (адставанне ад Хігінса — 65 ачкоў) і Сцюарт Бінэм (адставанне ад Уолдэна — 750 ачкоў). Лепшую магчымасць падняцца ў сусветным рэйтынгу і адарвацца ад сапернікаў меў Уолдэн, які прайграў у кваліфікацыі спаборніцтва 2011 года у той час, як Хігінс дайшоў да 1/4 фіналу Шанхай Мастэрс 2011, а Бінэм — да 1/8 фіналу. З 9 па 12 радкі займалі Бары Хокінс (адставанне ад Бінэма — 635 ачкоў), Марк Ален (адставанне ад Хокінса — 865 ачкоў), Марка Фу (адставанне ад Алена — 2230 ачкоў) і Дзін Цзюньхуэй (адставанне ад Фу — 30 ачкоў). З іх у найбольш незручнай пазіцыі знаходзіўся Ален, які дайшоў да 1/8 фіналу на Шанхай Мастэрс 2011 і страчваў 2260 балаў. У сваю чаргу Дзін страчваў 980 ачкоў за 1/16 фіналу розыгрышу 2011 года, а Хокінс і Фу — толькі па 805 пунктаў, бо не прайшлі кваліфікацыю ў 2011 годзе. Роберт Мілкінс (адставанне ад Дзіна — 1395 ачкоў), Мэцью Стывенс (адставанне ад Мілкінса — 205 ачкоў) і Марк Уільямс (адставанне ад Стывенса — 1880 ачкоў) займалі ў афіцыйным рэйтынгу месцы з 13 па 15. Усім тром ігракам было патрэбна абараняць шмат ачкоў: Мілкінс дайшоў да 1/8 фіналу на турніры 2011, Стывенс — да чвэрцьфіналу, а Уільямс — да фіналу Шанхай Мастэрс 2011. За Маркам Уільямсам размясціліся Алістэр Картэр (адставанне ад Уільямса — 385 ачкоў), які займаў апошняе месца ў топ-16 ігракоў, Марк Дэвіс (адставанне ад Картэра — 335 ачкоў) і Грэм Дот (адставанне ад Дэвіса — 1380 ачкоў). Картэр і Дот страчвалі па 980 рэйтынгавых балаў, якія яны зарабілі на Шанхай Мастэрс 2011, а Марк Дэвіс — 1960 пунктаў. За межамі топ-16 вялікую колькасць ачкоў трэба было абараняць паўфіналісту розыгрышу 2011 года Марку Кінгу, які знаходзіўся на 24 месцы.
Гадаліній
Гадаліній (Gadolinium) Gd — хімічны элемент III групы перыядычнай сістэмы; атамны нумар 64. Адносіцца да лантаноідаў. Названы ў гонар фінскага фізіка Ю. Гадаліна.
Метал срабрыста-белага колеру. Атамная маса 157,25. Шчыльнасць 7890 кг/м³, тэмпература плаўлення 1312 °C.
Шанхай Мастэрс 2013 (снукер)
Сітуацыя пасля турніру
Паколькі рэйтынг уключае ў сябе ачкі, набраныя гульцамі за два гады, пасля турніру снукерысты, атрымаўшы ачкі за Шанхай Мастэрс 2013, страцілі ачкі, набраныя імі ў рамках Шанхай Мастэрс 2011.
Эканоміка Ірака
Аснову эканомікі Ірака складае нафтаздабыча і экспарт нафты.